lemoha ka kopo: puo ea pele ea "Seukraine kenoa Center" dikahare ke English. lipuo tsohle tse ling li etsoa bakeng sa hao matšeliso, empa phetolelo ea bona e ka 'na sa nepahalang	Phetolelo	Se ke la lebala ho latela re ka netrworks tsoang sechabeng bakeng sa libonase mahala 2 2 LENTSWE LE BUILWENG A ea a kena a etsa ka polelo ea Elisha: me eèna, le mosali, le ba ntlu ea hae, ba eja ka matsatsi. Phofo e ka pitseng ha e a ka ea fela, le ole e ka pitseng ha e a ka ea fela, joalokaha JEHOVA a ne a boletse ka Elia. Puo ea hoseng hona, pejana ho leeto la mose ho maoatle, ke khethile sehlooho, sa sena: Kholisèha Ka Molimo. 2 Me joale, Morena, hlohonolofatsa Lentsoe la Hao Le sa tsoa, e re Moea o Halalelang o tšoase likello tsa rōna le mehopolo ea rōna, le ho re hlophisetsa ketelo ea Hae, re sa Mo kopile ho tla. Hoba tlung ea Morena ha re tlele ho bonoa, kapa ho bona, empa e le ho ithuta ka Uena, le ho tseba semelo sa Hao, le tsela ea Hao, le merero ea Hao, re tle re khone ho tobana le mathata a bophelo, ka tiisetso e tiileng, ka kholisèho ho Molimo. Aba sena, Morena. Ka Lebitso la Jesu rea e kopa. Amen. 3 E tšoanetse ebe ebile hoseng ho nyarosang. Ho chesa hona ho tletse lerole, le bathō ba tletse seterateng, ba bolaoa ke tlala, lefatše le chesa le se le ea tuka. Hona hohle e le khalimiso ea libe tsa bona le ho bola ha boitšoaro ba bona. 4 U a bona, Akabe o ne a busa e e Iseraele, nakong eo, kapa holim a Iseraele, a le khopo har a marena ohle a Iseraele. Ho eso be morena ea fetang Akabe ka bokhopo, hoba eèna, athe o rutiloe o tsebile hantle ho feta, a sa phetse ho khopisa Molimo ka ketso ea hae eohle. Leha koana a teile tsamaiso ea tonana ea sesole, le bathō ba atlehile tlas a borena ba hae, empa, koana, u ke ke oa khopisa Molimo oa lebella ho tsoella nako e telele. 5 Ebile hape, lenyalong la hae, sebakeng sa ho nyala bathong ba habo, a tšelela a nyala moetsalibe, mosebeletsi oa lisèto, a rapela melingoana. A nyala Jesebele. Me e se molumeli. 6 Me ha ho molumeli ea loketseng ho nyala mosalumele, tlas a maemo afe. Kamehla eka khona a nyale balumeli. 7 Empa Akabe a entse bobe bona. Me ntle le pelaelo Jesebele e le mosali e motle. Me a khahloa ke chebeho ea hae, ho ena le seo a neng a le sona. Bongata ba bathō, ba etsa phoso eona eo, ho fihlela letsatsing lena. 8 Me eaba o sotelitse melingoana sechabeng, har a bathō. Me bathō, baprista, basebeletsi ba bona, e le liphofu tsa botumo bo boholo bona. 9 Me ke tšobotsi ea naha ea rōna kajeno. Re oetse tlas a botumo boo. Ntle le pelaelo baprista ba hopotse e tla itokela, ha feela e chaeletsoe monoana ke muso oa bona. Empa ha ke tsotelle seo muso o se chaeletseng monoana, eka khona e be se chaeletsoeng ke Molimo. Me bathō ba hopola ho sikara tse ling tsa lintho tsa bona tsa lefatše ho tla itokela. 10 Me motho a ka nkopa ho menahana le seo ke sa tsoa se bua, ke re papiso ena e tšoanela kajeno. Ha re ikhopole re